text: husdyrsforsikring
  
  publiceret: 2021-06-04 15:26:19+02:00
  Husdyrforsikring er en forsikring, der dækker undersøgelses- og behandlingsudgifter, hvis det forsikrede dyr bliver sygt eller kommer til skade. Som udgangspunkt dækker forsikringen kun den medicin, som dyrlægen giver dyret under konsultation eller indlæggelse. Medicinudgifter i øvrigt må forsikringstageren sædvanligvis selv betale for.
  Behandlingsudgifter, der kunne være undgået, hvis fx ens hund havde været behørigt vaccineret, er forsikringsselskabet ofte berettiget til at afvise at dække. Det samme gælder udgifter til behandling af sygdomme eller lidelser, der er opstået før husdyrsforsikringens ikrafttræden, eller opstår inden for en karensperiode, efter at husdyrsforsikringen er trådt i kraft.
  Mange forsikringsselskaber undtager dækning til behandling af adfærdsproblemer og psykiske (og i nogle tilfælde også fysiske) udviklingsforstyrrelser hos fx hunden. Ligesom arvelige eller medfødte lidelser hos hunde, der er kendetegnende for hundens race, er normalt også undtaget på husdyrsforsikringen.
  Flere forsikringsselskaber undtager forsikringsdækning for dyrlægeudgifter i forbindelse med parring og fødsel. Undtagelsen på forsikringen kan være begrænset til kun at gælde visse angivne racer eller racer, der er kendt for at have reproduktionsbesvær.